“กรภัทร” มอง SET บวกต่อ ผ่อนคลาย “เฟดเร่งขึ้นดอกเบี้ย-จีนศก.ฟื้น” แนะสอย 9 หุ้น!
“กรภัทร วรเชษฐ์” มองตลาดหุ้นไทยยืนแดนบวก คลายกังกลหลังถ้อยแถลงเฟดไม่เร่งขึ้นดอกเบี้ย จีนคลายล็อคโควิด-19 และการเมืองไทยชัดเจน มองดัชนีกรอบแนวต้าน 1,647 -1,654 จุด แนวรับ 1,622 จุด แนะเก็บหุ้น GULF-JMT-BBIK-GPSC–MAKRO-CRC-SCGP-AMATA-BE8
“กรภัทร วรเชษฐ์” มองตลาดหุ้นไทยยืนแดนบวก คลายกังกลหลังถ้อยแถลงเฟดไม่เร่งขึ้นดอกเบี้ย จีนคลายล็อคโควิด-19 และการเมืองไทยชัดเจน มองดัชนีกรอบแนวต้าน 1,647 -1,654 จุด แนวรับ 1,622 จุด แนะเก็บหุ้น GULF-JMT-BBIK-GPSC–MAKRO-CRC-SCGP-AMATA-BE8
1 ธ.ค. 2565

นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน จำกัด (มหาชน) เปิดเผยผ่านรายการ “ข่าวหุ้นเจาะตลาด”  วันนี้ (1 ธ.ค. 65) ว่า ตลาดหุ้นไทยวันนี้มีโอกาสอยู่ในแดนบวก หลังถ้อยแถลงของประธานธนาคารกลางสหรัฐ (เฟด) แสดงท่าทีไม่เร่งขึ้นดอกเบี้ยนโยบาย และเงินเฟ้อก็ยังไม่ได้อยู่ในระดับสูงมากนัก รวมถึงตลาดหุ้นอื่นๆในภูมิภาคเอเชียก็เอาต์เพอร์ฟอร์มขึ้นมาได้
นอกจากนี้เศรษฐกิจจีนที่เริ่มฟื้นตัว และการคลายมาตรการคุมโควิด-19 ซึ่งจะส่งผลดีต่อตลาดหุ้นไทย อีกทั้งการเมืองไทยที่เริ่มชัดเจนมากขึ้นจะส่งผลต่อความเชื่อมั่นนักทุนได้อย่างมาก จึงมองว่าจะช่วยผลักดันให้ตลาดหุ้นไทย เดือนธ.ค.65 มีการซื้อขายคึกคักมากขึ้น โดยคาดว่าวันนี้ดัชนีตลาดหุ้นไทยจะเคลื่อนไหวแนวต้านอยู่ที่ระดับ 1,647 -1,654 จุด แนวรับ 1,622 จุด ส่วนภาพรวมดัชนีตลาดหุ้นไทยเดือนธ.ค.65 คาดว่าจะเคลื่อนไหวที่ระดับ 1,660 – 1,690 จุด
สำหรับกลยุทธ์การลงทุนประจำวันนี้ แนะนำ “ซื้อ” บริษัทกัลฟ์ เอ็นเนอร์จี ดีเวลลอปเมนท์ หรือ GULF ให้แนวต้าน54 บาท ต้านถัดไป 55 บาท  แนวรับ 52 บาท ต่อมา บริษัทเจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ให้แนวต้าน 70 บาท แนวรับ 69 บาท ต่อมา บริษัทบลูบิค กรุ๊ป จำกัด (มหาชน) หรือ BBIK ให้แนวต้าน 120 บาท ต้านถัดไป 124 บาท แนวรับ 114 บาท
อย่างไรก็ตามนอกจาก 3 หุ้นเด่นประจำวันนี้ที่ทางบล.โนมูระ พัฒนสิน แนะนำไปเบื้องต้น นอกจากนี้ยังแนะนำเพิ่มเติม เป็นหุ้นเด่นประจำเดือน ธ.ค.65 ได้แก่ บริษัทโกลบอล เพาเวอร์ ซินเนอร์ยี่ จำกัด (มหาชน) หรือ GPSC, บริษัทสยามแม็คโคร จำกัด (มหาชน) หรือ MAKRO, บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC , บริษัทเอสซีจี แพคเกจจิ้ง จำกัด (มหาชน) หรือ SCGP, บริษัทอมตะ คอร์ปอเรชัน จำกัด (มหาชน) หรือ AMATA และ บริษัทเบริล 8 พลัส จำกัด (มหาชน) หรือ BE8